|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për Agjencinë e Mbikëqyrjes Policore”, në Ministrinë e Brendshme” |
| **MINISTRIA UDHËHEQËSE**  | Ministria e Brendshme |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | Vendim Nr. 764, datë 27.12.2018 “Për miratimin e programit të përgjithshëm analitik të projekt akteve, që do të paraqiten për shqyrtim në Këshillin e Ministrave gjatë vitit 2019”, pika 24 |
| **DATA E KONSULTIMIT PUBLIK** |  |
| **DATA E VLERËSIMIT TË NDIKIMIT**  |  |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** |  |
| **NUMRI I VLERËSIMIT TË NDIKIMIT** | [Viti – ML- Nr. VN] |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Muhamet Rrumbullaku, *Email:*muhamet.rrumbullaku@shcba.gov.al Numri i telefonit: 0694159999Email: nuri.loca@shcba.gov.alNumri i kontaktit: 0694102266Email: arben.gjergji@shcba.gov.alNumri i kontaktit: 0694102008 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Përgjatë zbatimit të ligjit nr. 70/2014 *“Për Shërbimin e Çështjeve të Brendshme dhe Ankesat”*, janë identifikuar një sërë problematikash që konsistojnë kryesisht në: * Performancë jo e mirë e subjekteve të Shërbimit për Çështjet e Brendshme dhe Ankesat në zbatimin e procedurave standarde të punës gjatë ushtrimit të veprimtarisë së tyre.
* trajtimin e kërkesë/ankesave sipas ligjit dhe respektimi i kuadrit ligjor nga ana e këtyre strukturave;
* vakumi ligjor që ekziston në fushën e rregullimit të Shërbimit, duke mos e përshtatur atë me kërkesat, parimet dhe standardet ndërkombëtarë të BE-së (Standardet e EPAC-ut) si dhe marrjen e detyrimeve shtesë për përfshirjen e Shërbimit në procesin e vlerësimit kalimtar dhe periodik të strukturave (Vetting-u).
* mungesa e investimeve reale dhe koherente në Shërbim, duke mos pasur një strukturë të modernizuar dhe fleksible në realizimin e misionit të saj.
* Mungesa e sistemeve kompjuterike në shërbim, për të rritur evicensën e Shërbimit si dhe transparencën dhe objektivitetin gjatë veprimtarisë inspektuese e trajtimin e ankesave.
* mungesa e kapaciteteve financiare për të përballuar volumin në rritje të veprimtarisë hetimore dhe inspektuese të Shërbimit;
* mungesa e burimeve njerëzore me përvojë në strukturat që janë subjekte të Shërbimit,
* mungesa e kontrollit në zbatimin e procedurave standarde të punës nga strukturat e Shërbimit.
* Mungesa e kapaciteteve të mjaftueshme profesionale për të luftuar fenomene korruptive në strukturat subjekte të Shërbimit si dhe kapaciteteve profesionale për të përdorur metodat speciale të hetimit.
* mungesa e trajtimit financiar dhe suplementar në raport me strukturat e Policisë së Shtetit të cilat janë subjekte të Shërbimit.
 |
| **OBJEKTIVAT***Cilat janë objektivat dhe efektet e synuara të propozimit?* **Objektivat e përgjithshme:*** reformimi i Shërbimit, në një Agjenci mbikëqyrëse për të luftuar korrupsionin si dhe për të parandaluar veprimtarinë e kundërligjshme në radhët e subjekteve të Agjencisë, duke e përafruar atë me agjencitë e tjera homologe të BE-së.
* transformimi i Agjencisë drejt një modeli më demokratik, si në aspektin e misionit, ashtu edhe në drejtim të përcaktimit të detyrave funksionale, përgjegjësive, strukturës dhe personelit;
* forcimi i funksionit të Agjencisë, në zbatim të parimeve të respektimit të lirive dhe të drejtave të njeriut;
* rritja e kapaciteteve të Agjencisë për një qasje proaktive ndaj fenomeneve korruptive të subjekteve të Agjencisë;
* parandalimi, zbulimi, dokumentimi dhe hetimi paraprak e veprimtarisë kriminale e korruptive, në strukturat subjekt i Agjencisë;
* përmirësimi i infrastrukturës teknologjike të Agjencisë për t’iu përgjigjur dinamikës dhe kërkesave në rritje.

**Objektivat SMART:** * Krijimin e Agjencisë në një Agjenci tërësisht civile sipas standardeve te EPAC-ut;
* Dhënien e statusit te njëjtë të barasvlershëm te punonjësve të Agjencisë me subjektet që ajo mbikëqyr si dhe agjenci të tjera ligjzbatuese.
* harmonizimi me legjislacionin procedural penal;
* rekrutimi i personelit të mjaftueshëm, i cili gëzon arsimimin, trajnimin, përvojën dhe kualifikimin e nevojshëm profesional, për ushtrimin e detyrave dhe kompetencave të përcaktuar me ligj dhe me Rregullore;
* përcaktimi i qartë i fushave i veprimtarisë informative, gjurmuese dhe asaj hetimore në përputhje me legjislacionin për organizimin dhe funksionimin e policisë gjyqësore;
* forcimi i besimit të publikut mbi funksionimin e strukturave subjekt i Agjencisë dhe ushtrimin e veprimtarisë së tyre në përputhje me ligjin;
* përcaktimi qartë i statusit të punonjësit të Agjencisë duke realizuar përmirësime strukturore dhe organizative të Agjencisë;
* Implementimi i sistemit elektronik të trajtimit të ankesave duke përmirësuar përformancën e Agjencisë në aspektin e administrimit, vlerësimit dhe trajtimit të ankesave.
* Implementimin e sistemit elektronik të menaxhimit të çështjes në bashkëpunim me ICITAP-in.
* përcaktimi qartë të instrumenteve ligjore të inspektimit, të cilat do të bëjnë të mundur kryerjen e hetimit administrativ, si dhe të qartësojnë detyrimin ligjor për strukturat, objekt inspektimi, për të përmbushur rekomandimet që mund të jepen pas përfundimit të procesit të inspektimit.
* Përmirësimin e besimit të publikut nëpërmjet rritjes së performancës së Agjencisë bazuar në sondazhe e anketime të vazhdueshme.

  |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.***Opsioni 0 – *status quo-ja*;** Qëndrimi në gjendjen aktuale, duke mos ndërhyrë me nisma legjislative nuk përmbush objektivat e përcaktuara më sipër si dhe nuk reflekton ndryshimet që po pëson legjislacioni në vendin tonë Problematikat e evidentuara në përditshmërinë e punës të strukturave të ngarkuara me ligj për sigurinë publike, nuk mund të zgjidhen nëpërmjet rrugëve të tjera jo legjislative, si për shembull, ndërmarrja e fushatave sensibilizuese apo ndërgjegjësimi i subjekteve që preken nga ligji, publikut e të tjerë.**Opsioni 1 (rregullator):** – Miratimi i një projektligji të ri, që konsiston në hartimin e disa ndryshimeve apo/dhe shtesave në ligjin aktual Nr. 70/2014 *“Për Shërbimin për Çështjet e Brendshme dhe Ankesat”***Opsioni 2 (rregullator):** – Rregullimi me ligj të ri i veprimtarisë së këtij institucioni për t’i ofruar një status institucional solid, duke shfuqizuar ligjin nr. Nr. 70/2014 *“Për Shërbimin për Çështjet e Brendshme dhe Ankesat”* dhe të gjitha aktet nënligjore të dala në zbatim të tij.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.* **Ndikimet ekonomike:****Kosto në buxhetin e shtetit:** Nisma ligjvënëse që synohet të ndërmerret, përmes ndërhyrjes së qeverisë, është vlerësuar se do të ketë impakt ekonomik, në drejtim të kostove për alokimin efondeve të nevojshme për ri konceptimin e Agjencisë për Çështjet e Brendshme dhe Ankesat, në Ministrinë e Brendshme, ku përfshihen kostot për kapacitet infrastrukturore.Duke marrë në konsideratë që nisma ligjvënëse që synohet të ndërmerret, do të përpiqet të zgjerojë dukshëm objektin e veprimtarisë së Agjencisë së Mbikëqyrjes së Policore, *inter alia,* duke përfshirë vlerësimin kalimtar dhe periodik të punonjësve të strukturave, ekzaminimin poligrafik si dhe procesin e aplikimit dhe verifikimit të subjekteve për Certifikatë të Sigurimit të Personelit, nënkupton rekrutimin e personelit të mjaftueshëm, i cili gëzon përvojën dhe kualifikimin e duhur profesional, për kryerjen e detyrave si më sipër. Në seksionin përkatës gjendet e detajuar përcaktimi i kostos ekonomike për rekrutimin e personelit të Agjencisë, duke përllogaritur efektet financiare në harkun kohor të 12 muajve dhe ndikimi në Buxhetin e Shtetit. **Ndikimet sociale:*** Rritja e performancës dhe luftës kundër korrupsionit apo veprave korruptive;
* Rritja e sigurisë në komunitet dhe përafrimi me ta, duke respektuar të drejtën për informim në rastet e ankesave/kërkesave brenda afateve ligjore të mirë përcaktuara;
* Rritja e ndërgjegjësimit dhe forcimit të besimit të shoqërisë për rolin dhe kontributin e këtij institucioni;
* Rritja e standardeve të respektimit të të drejtave të njeriut;
* Forcimi i transparencës;
* Ulje e risqeve të sigurisë brenda strukturave subjekt i agjencisë.
 |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i rekomanduar/i preferuar është: **Opsioni 2**. - Rregullimi me ligj të ri i veprimtarisë së Agjencisë së Mbikëqyrjes Policore, duke shfuqizuar ligjin aktual Nr. 70/2014 *“Për Shërbimin për Çështjet e Brendshme dhe Ankesat”* dhe të gjitha aktet nënligjore të dala në zbatim të tij, të cilat do të jenë në kundërshtim me nismën e re legjislative që do të hartohet dhe miratohet nga Kuvendi. Miratimi i këtij ligj do të sjellë rritje të standardeve lidhur me mbikëqyrjen dhe forcimin e luftës për parandalimit të korrupsionit dhe veprave korruptive të shfaqur në çdo formë nga punonjësit e strukturave të Ministrisë së Brendshme (Policia e Shtetit, Garda e Republikës dhe Akademia e Sigurisë).Forcimi i standardeve shihet në drejtim të përcaktimit qartë të veprimtarisë mbikëqyrëse që kryen Agjencia nëpërmjet vëzhgimit, auditimit, verifikimit, testimit, dhe analizës me qëllim respektimin e ligjshmërisë nga ana e strukturave. Veprimtaria e mbikëqyrjes do të ketë për qëllim të kontrollojë zbatimin e ligjshmërisë për përmbushjen e detyrave, administrimin e pronës, pajisjeve e teknologjisë, si dhe burimeve njerëzore të strukturave. Përpos kësaj, përmes miratimit të një ligji të ri, duke përzgjedhur opsionin 2 (rregullator) do të mundësohet fuqizimi i kompetencave të këtij institucioni, duke ndërmarrë masa të përshtatshme për hetimin, parandalimin dhe trajtimin e ankesave. Si hap kryesor për fuqizimin e rolit të Agjencisë është edhe hetimi disiplinor për shkelje të rënda disiplinore për të gjitha subjektet që kryejnë detyra menaxheriale duke filluar nga funksionet Shef Stacioni/Seksioni. Për shkeljet e rënda parashikohet që hetimi disiplinor të kryhet nga një komision i veçantë si për shkeljet që konstatohen nga Agjencia gjatë veprimtarisë së saj ashtu edhe nga vetë subjektet që mbikëqyr Agjencia.Në shumë procedime penale të referuara nga Agjencia, konstatohet se punonjësit vazhdojnë të jenë në marrëdhënie pune pavarësisht se ne veprimtarinë e tyre kane kryer shkelje të rënda disiplinore dhe njëkohësisht penale. Mbajtja e kësaj kategorie punonjësish për nje periudhe të gjatë kohore në marrëdhënie pune, cenon rende imazhin e subjekteve si dhe rrit ndjeshem tendencën per veprimtari korruptive të punonjësve.Për herë të parë, synohet që të përfshihet në këtë projektligj vlerësimi kalimtar dhe periodik i punonjësve të strukturave. Krahas kësaj trajtimi i ankesave dhe informacioneve të publikut, vlerësimi si dhe informimi për zgjidhjen e ankesës, do të **informatizohet** duke krijuar në mënyrë të mirëfilltë ***regjistrin elektronik të administrimit të ankesave të qytetarëve ndaj punonjësve të strukturave***. Gjithashtu, synohet që në projektligj të parashikohet që në Rregulloren e Agjencisë do të bëhen parashikime më të hollësishme lidhur me administrimin, trajtimin dhe vlerësimin e ankesave të personit, publikut si dhe punonjësit të strukturave.Agjencia do të forcoje edhe procesin e pajisjes me Certifikatë te Sigurimit të Personelit të subjekteve të saj. Sipas projektligjit parashikohet që Agjencia të jetë struktura përgjegjëse për aplikimin dhe verifikimin e subjekteve të cilët duhet të pajisen me Certifikatë te Sigurimit të Personelit. Ky proces tejet i rëndësishëm nuk mund te mbetet si një proces spontan i pa mbikëqyrur duke iu lënë në “dëshirë” të subjekteve aplikimi ose jo për pajisjen me CSP.Ky opsion do të mundësojë më së miri arritjen e objektivave të përcaktuara.Ky opsion, në dallim nga opsioni i parë, siguron një organizim më të mirë të Agjencisë për sa i përket organizimit e funksionimit dhe rritjes së performancës, duke arritur qëllimet dhe objektivat si të qeverisë dhe rritjes së besimit tek publiku. Theksojmë se, nisur nga problematikat e adresuara më sipër, zgjidhja e tyre nuk mund të ofrohet nëpërmjet përzgjedhjes së opsionit të parë, duke hartuar dhe miratuar disa ndryshime të ligjit aktual, pasi është e domosdoshme që në kuadër të reformës në drejtësi, të reformohet plotësisht Shërbimi për Çështjet e Brendshme dhe Ankesat në Ministrinë e Brendshme, duke e përshtatur me ndryshimet bashkëkohore të shërbimeve homologe, me qëllim rritjen e efikasitetit përgjatë veprimtarisë së strukturave subjekt i Agjencisë, duke garantuar respektimin dhe mbrojtjen e të drejtave të të qytetarëve dhe vendosjen para përgjegjësisë ligjore të punonjësve që kryejnë veprime të kundërligjshme. Në funksion të saj, është e nevojshme ndërhyrja e ligjvënësit duke shtuar veprimtarinë, kompetencat ligjore, instrumentet, teknikat, format dhe metodat ligjore për krijimin e produkteve antikrim e antikorrupsion, duke shmangur qëndrimet e njëanshme, abuzive dhe korruptive të strukturave që janë pjesë e Sistemit të Ministrisë së Brendshme.Kjo mund të arrihet përmes përcaktimit dhe rregullimit sa më konkret, përmes dispozitave ligjore të statusit të punonjësve të Agjencisë dhe zgjerimit të kompetencave që lidhen me veprimtarinë mbikëqyrëse, si vijon:* kontrolli dhe vlerësimi i respektimit të ligjshmërisë nga subjekti i mbikëqyrur;
* këshillimi i subjektit të mbikëqyrur për zbatimin sa më korrekt të parimit të ligjshmërisë;
* njoftimi për korrigjimin e shkeljeve dhe eliminimin e pasojave që rrjedhin prej tyre;
* procedimi dhe referimi i çështjes pranë drejtuesve të strukturave, shoqëruar vendim për dhënie mase disiplinore të dhënë nga Agjencia dhe marrjen e masave të tjera administrative për shmangien e rreziqeve dhe eliminimin e pasojave që vijnë si rezultat i shkeljes së ligjshmërisë.

Për sa më sipër, ndërhyrja lidhet me ndryshime strukturore dhe përmbajtësore e thelbësore të ligjit. Për këtë arsye, opsioni më i mirë i mundshëm për përmbushjen e objektivave të përgjithshme dhe specifike mbetet **opsioni 2 (rregullator).** |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Në këto momente projekt drafti ka kaluar për konsultim pranë strukturave ligj zbatuese, duke reflektuar rekomandimet e sugjerimet e ardhura nga Policia e Shtetit, PMNZZH-ja, Garda e Republikës.Përpos kësaj, sqarojmë se procesi i konsultimit publik nuk ka përfunduar ende.Referuar ligjit nr. 146/2014 *“Për Njoftimin dhe Konsultimin Publik”*, tërheqja e mendimeve dhe sugjerimeve të palëve të interesuara për përmbajtjen dhe përmirësimin e projekt aktit, përfundon brenda 20 ditëve pune nga data e njoftimit për procesin e njoftimit e të konsultimit publik. **Për rrjedhojë**, procesi i konsultimit publik për projektligjin e mësipërm është në realizim e sipër. |
| **ZBATIMI DHE MONITORIMI**Ndërhyrja legjislative që synohet të ndërmerret në fushën e sigurisë publike, me qëllim forcimin e kapaciteteve të institucionit të Agjencisë dhe forcimit të funksionit të tij, nuk i shtrin efektet e tij duke ngarkuar me ndonjë barrë direkte grupe të cilët ushtrojnë aktivitete private.Sqarojmë se Shërbimi ka buxhetin e tij, i cili është zë më vete në buxhetin e Ministrisë së Brendshme. Drejtori i Agjencisë do të jetë përgjegjës për menaxhimin efektiv dhe me përgjegjshmëri të buxhetit të miratuar, i cili do të jetë objekt auditimi. Shërbimi do të ketë një fond të posaçëm që do ta përdorë në funksion të veprimtarisë hetimore, procesit informativ, si dhe shpërblimin e personave që bashkëpunojnë me të. Fondi i posaçëm do të jetë një zë i veçantë i buxhetit të Agjencisë dhe nuk i nënshtrohet rregullave të prokurimit publik.Institucionet përgjegjëse për implementimin e këtij projektligji do të jetë **Agjencia e Mbikëqyrjes Policore.**Institucioni kompetent për kontrollin dhe monitorimin e zbatimit të këtij ligji, do të jetë **Ministri i Brendshëm.** |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Në kontekstin e legjislacionit ekzistues mbi Shërbimin për Çështjet e Brendshme dhe Ankesat, sqarojmë se në vitin 2014 është miratuar ligji nr. 70/2014 “Për Shërbimin e Çështjeve të Brendshme dhe Ankesat”’. Ky ligj bënte të mundur përcaktimin e organizimit, funksionimin, detyrat dhe fushën e veprimtarisë së Agjencisë.

Referuar rregullimeve ligjore që përmban ky ligj, duhet përmendur fakti që parashikimet lidhur me organizimin, detyrat dhe veprimtarinë e SHÇBA-së janë minimale dhe nuk ofrojnë mbrojtjen e duhur ligjore për këtë institucion, pasi edhe garancitë ligjore që parashikohen në drejtim të veprimtarisë së tij, nuk janë të përcaktuara qartësisht, mbështetur edhe në standardet, mbi bazën e të cilave kanë vepruar përgjatë gjithë kësaj kohë shërbimet homologe.

Për rrjedhojë, është parë e nevojshme dhe e domosdoshme ndërhyrja e qeverisë, në drejtim të përmirësimit të organizimit, funksionimit, rregullimit të statusit juridik të Agjencisë, duke përcaktuar qartë karrierën, detyrat, të drejtat dhe përgjegjësitë e punonjësit të këtij Shërbimi.

# Problemi në shqyrtim

* ***Përshkruani natyrën e problemit.***

Shërbimi për Çështjet e Brendshme dhe Ankesat, në Ministrinë e Brendshme deri më tani ushtron detyrat dhe funksionet në fushën e parandalimit, zbulimit, dokumentimit dhe hetimit paraprak të veprimtarisë kriminale, të kryer nga punonjës të strukturave të Ministrisë së Brendshme (Policia e Shtetit, Garda e Republikës dhe PMNZZH), në bazë e për zbatim të ligjit në fuqi nr. 70/2014 “Për Shërbimin e Çështjeve të Brendshme dhe Ankesat”*.*

Ligji ekzistues nr. 70/2014 *“Për Shërbimin e Çështjeve të Brendshme dhe Ankesat”* dhe aktet nënligjore të dala në bazë e për zbatim të tij kanë boshllëqe të konsiderueshme ligjore në drejtim të përcaktimit qartë të parashikimeve ligjore lidhur me organizimin, kryerjen e detyrave si dhe veprimtarinë e Agjencisë të Kontrollit të Brendshëm dhe Ankesat në Ministrinë e Brendshme, të cilat lënë shkak për keqinterpretim të ligjit dhe moszbatimin siç duhet të tij.

Gjithashtu, theksojmë se ligji në fuqi nuk ka të parashikuar detyrime të tjera të cilat kanë lindur si rezultat i ndryshimeve të fundit siç është procesi i vlerësimit kalimtar dhe periodik të punonjësve, ekzaminimi poligrafik apo procesi i verifikimit për pajisjen me Certifikatë të Sigurimit të Personelit, procese të cilat kërkojnë burime njerëzore me aftësi dhe profesionalizëm si dhe infrastrukturë teknologjike.

Krahas kësaj, Shërbimi ka marrë detyrime të cilat kanë të bëjmë me veprimtarinë verifikuese për pajisje me certifikatë të Sigurimit të personelit si dhe institucioneve të tjera publike dhe enteve private. Këto detyrime nuk përcakton në ligjin aktual.

Gjithashtu ligji aktual ka mangësi në lidhje me misionin e Agjencisë, statusin e punonjësit, karrierën në shërbim si dhe forma e mënyra e emërimit, shkarkimit dhe transferimit nuk janë të rregulluara, duke mos ofruar garancitë e nevojshme ligjore.

* ***Identifikoni shkaqet e problemit.***

Aktualisht Shërbimi për Çështjet e Brendshme dhe Ankesat funksionon kryesisht me strukturën qendrore, e cila disponon kapacitete të limituara në burime njerëzore në raport me përgjegjësitë e reja që i janë ngarkuar Agjencisë, ndërsa strukturat vendore kanë kapacitete tejet të limituara si në aspektin hetimor e për më tepër në atë administrativ në lidhje me trajtimin e ankesave. Kjo gjë cenon rëndë funksionimin normal të Agjencisë dhe kryesisht punën në terren për marrjen, grumbullimin, përpunimin dhe analizimin e informacionit.

Mangësi serioze është edhe struktura organike. Aktualisht Shërbimi për Çështjet e Brendshme dhe Ankesat, në Ministrinë e Brendshme e ka të vështirë të përballojë e të realizojë detyrat e tij me burimet njerëzore që ka në dispozicion.

Përpos sa më sipër, nuk i është kushtuar vëmendje e veçantë veprimtarisë inspektuese dhe trajtimit dhe shqyrtimit të ankesave. Mënyra e funksionimit dhe për më tepër mungesa e burimeve njerëzore në strukturat vendore ka bërë që trajtimi i ankesave të ketë probleme në lidhje me afatet e për më tepër për cilësinë e verifikimeve, pasi në të shumtën e rasteve struktura qendrore e ankesave e ka të pamundur hetimin administrativ të ankesave e për pasojë pjesën më të madhe e kalon për kompetencë në strukturat vendore të policisë.

Në këtë mënyrë strukturat qendrore për trajtimin e ankesave në shumë raste kthehen në struktura administrative dhe nuk kanë mundësi të menaxhojnë e mbikëqyrin trajtimin e ankesave nga strukturat vendore të Agjencisë.

Kjo vihet re në anën organizative, pasi struktura duhet të jetë e plotë nga qendra në bazë dhe pajisja me instrumente ligjorë do të realizonte matjen reale të performancës së strukturave subjekt i Agjencisë.

* ***Përshkruani shtrirjen e problemit.***

Me gjithë përpjekjet e bëra deri më tani për reformimin e këtij shërbimi dhe ngritjen e tij si një shërbim efikas në trajtimin e çështjeve të brendshme të strukturave të Ministrisë së Brendshme hartimi i një ligji që do të rregullonte e normonte punën e këtij institucioni në harmoni me kërkesat e kohës dhe parimet e përgjithshme mbi bazën e të cilave operojnë sot agjencitë homologe në fushën e parandalimit, zbulimit, hetimit të veprave penale si dhe shkeljeve të ligjit.

Problemet e identifikuara, parashtrojnë nevojën e reformimit të Shërbimit për Çështjet e Brendshme dhe Ankesat, duke u thelluar e konturuar si strukturë e veçantë e Ministrisë së Brendshme, në varësi të drejtpërdrejtë të Ministrit, e cila kryen hetimin paraprak, gjurmues, përpos veprimtarisë informative.

Nisma legjislative mund të ndërmerret duke hartuar disa ndryshime apo/dhe shtesa në ligjin nr. 70/2014 “Për Shërbimin e Çështjeve të Brendshme dhe Ankesat”, **ose** të miratohej një ligj i ri më i plotë, duke shfuqizuar efektet juridike të ligjit të sipërcituar.

#

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*

Nëpërmjet kësaj ndërhyrje legjislative synohet përmbushja e objektivave afatgjatë të përcaktuara në Programin e Qeverisë Shqiptare 2017-2021. Në vendimin e Këshillit të Ministrave Nr. 764, datë 27.12.2018 *“Për miratimin e programit të përgjithshëm analitik të projekt akteve, që do të paraqiten për shqyrtim në Këshillin e Ministrave gjatë vitit 2019”*, në pikën 24 parashikohet ndërhyrja në ligjin aktual të Agjencisë me qëllim përfshirjen e detyrimeve që kanë të bëjnë me procesin e vlerësimit kalimtar dhe periodik të strukturave.

Ndërhyrja është e domosdoshme, pasi duke marrë në konsideratë situatën ligjore dhe situatën ekzistuese *de facto,* duhet të rritet profesionalizmi dhe integriteti i të gjithë stafit të sistemit të Shërbimit për Çështjet e Brendshme dhe Ankesat, në Ministrinë e Brendshme.

Nëpërmjet kësaj iniciative ligjore, janë adresuar çështje, të përcaktuara më poshtë, të cilat bëjnë të mundur realizimin konkret të objektivave të mësipërm, me qëllim rritjen e efektivitetit të Shërbimit për Çështjet e Brendshme dhe Ankesat.

* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*

Nëpërmjet kësaj ndërhyrjeje, duke përzgjedhur opsionin 2 synohet të zgjerohet fusha e misionit të Agjencisë nëpërmjet garantimit të zbatimit të ligjit dhe interesave të taksapaguesve shqiptarë, si dhe mbrojtjen e veprimtarisë së mundshme kriminale dhe të kundërligjshme të kryer nga çdo punonjës i strukturave, pavarësisht nga funksioni që kanë, duke konsoliduar praktikën e Agjencisë.

Gjithashtu, qeveria ka synuar t’i kushtojë një vëmendje të veçantë edhe trajtimit të duhur dhe shqyrtimit të ankesave të qytetarëve duke e përdorur si mjet transparence.

Duke mbajtur në konsideratë funksionin dhe misionin e institucionit të Agjencisë, synohet edhe ndikimi pozitiv në mendimin e qëndrimin e opinionit publik lidhur me strukturat e zbatimit të ligjit dhe ushtrimin e veprimtarisë së tyre në përputhje me kuadrin ligjor në fuqi, duke garantuar dhe mbrojtur të drejtat dhe liritë themelore të njeriut.

Përveç sa më sipër, qeveria synon edhe përshtatjen e legjislacionit me kërkesat e kohës, duke marrë si model dhe përshtatur me ndryshimet bashkëkohore të shërbimeve homologe. Në këtë mënyrë do t’i jepet një qasje tjetër veprimtarisë, funksionimit dhe veprimtarisë së Agjencisë për Çështjet e Brendshme dhe Ankesat.

Konkretisht, nëpërmjet projektligjit që synohet të hartohet është vlerësuar të adresohen çështje të tilla si më poshtë vijon:

* Kalimi i Agjencisë në një strukture tërësisht civile sipas standardeve te EPAC-ut dhe Agjencive te tjera homologe te vendeve te BE-se;
* Dhënien e statusit të njëjtë të barasvlershëm të punonjësve të Agjencisë me subjektet që ajo mbikëqyr si dhe agjenci të tjera ligj zbatuese.
* zgjerimi i veprimtarisë të Agjencisë, duke përfshirë ndër të tjerash, edhe vlerësimin kalimtar dhe periodik të strukturave (Vettingu), ekzaminimin poligrafik si dhe veprimtarinë e verifikimit për pajisjen me certifikatë të sigurimit të personelit;
* fuqizimi i kompetencave të Agjencisë, duke ndërmarrë masa të hetimin disiplinor për shkelje të renda disiplinore për të gjitha subjektet që kryejnë detyra menaxheriale duke filluar nga funksionet Shef Stacioni/Seksioni. Për shkeljet e rënda parashikohet që hetimi disiplinor të kryhet nga një komision i veçantë si për shkeljet që konstatohen nga Agjencia gjatë veprimtarisë së saj ashtu edhe nga vetë subjektet që mbikëqyr Agjencia.
* heqja e PMNZSH si subjekt i Agjencisë nisur nga fakti se me ndryshimet e bëra strukturat vendore te PMNZSH-se kane vartësi nga pushteti lokal, si dhe shtimi si subjekt i Akademisë se Sigurise e cila me VKM ne muajin Nëntor 2020 ka kaluar si strukture ne vartësi te Ministrit te Brendshëm.
* implementimi i sistemit te menaxhimit te Çështjes ne te cilin përfshihen moduli i hetimit penal dhe moduli i hetimit administrativ te ankesave. Moduli i trajtimit të ankesave, ka për qellim miradministrimin e tyre, rritjen e transparencës, përmirësimin e performancës në trajtimin e tyre si dhe zbatimin e afateve kohore.
* shtimin e numrit të inspektimeve duke ndryshuar filozofinë e inspektimit në nivel strukturash. Kjo do të mundësonte identifikimin e problematikave që shqetësojnë strukturat subjekte të Agjencisë si dhe do të krijonte mundësi që të krijohej profili i integritetit për çdo punonjës të strukturave që inspektohen.
* përcaktimi më qartë i fushave të veprimit të Agjencisë, me qëllim kryerjen me sa më shumë efektivitet të veprimtarisë dhe detyrave si dhe përmbushjes së misionit ligjor. Kjo synohet të arrihet edhe përmes zgjerimit të kompetencave të inspektimit.
* ndryshimin e filozofisë së veprimtarisë informuese me qëllim përfshirjen dhe shpërblimin e punonjësve që informojnë shërbimin për veprimtari korruptive dhe abuzive, brenda këtyre struktura.

Pa ndërhyrjen e qeverisë dhe ndërmarrjen e kësaj politike rregullatore (opsioni 2) nuk do të mundësohet që institucioni i Agjencisë t’i përgjigjet nevojave dhe ndryshimeve rrënjësore të sistemit dhe objektivave të qeverisë shqiptare, për një sistem drejtësie të pavarur, efecient, sa më profesional dhe të aksesueshëm nga qytetarët.

* *Identifikoni shkallën e ndërhyrjes së qeverisë që nevojitet për të trajtuar problemin.*

Për trajtimin e duhur dhe adresimin e plotë të problemit, është e nevojshme ndërhyrja e qeverisë shqiptare për të ndërmarrë iniciativën ligjvënëse, në kuptim të nenit 81/1 të Kushtetutës, për shqyrtimin, vlerësimin dhe miratimin përfundimtar të projektligjit në Kuvend, duke sjellë situatën e dëshiruar në shërbim dhe reduktimin e problematikave të hasura në aspektin ligjor dhe atë praktik.

* *Shpjegoni se si i mbështet kjo ndërhyrje objektivat e nivelit të lartë të qeverisë.*

Nëpërmjet kësaj ndërhyrje legjislative synohet përmbushja e objektivave afatgjatë të përcaktuara në Programin e Qeverisë Shqiptare 2017 - 2021 si dhe programit të përgjithshëm analitik të projekt akteve, që do të paraqiten për shqyrtim në Këshillin e Ministrave gjatë vitit 2019”.

Nëpërmjet kësaj iniciative ligjore, janë adresuar çështje të cilat bëjnë të mundur realizimin konkret të objektivit të mësipërm, me qëllim rritjen e efektivitetit dhe ligjshmërisë së veprimtarisë së institucioneve përgjegjëse të Ministrisë së Brendshme, duke rritur integritetin, pavarësinë dhe paanësinë e punonjësve të këtyre strukturave.

* *Rendisni punën ekzistuese që është realizuar tashmë.*

Lidhur me punën që është zhvilluar nga Shërbimi për Çështjet e Brendshme dhe Ankesat, në Ministrinë e Brendshme, vlen për tu përmendur se pavarësisht mungesës së investimeve serioze prej një periudhe relativisht të gjatë, strukturës ekzistuese tepër cunguese dhe mospasjes së buxhetit të tij, ka qenë e vështirë për këtë institucion, që të kryente detyrat dhe veprimtaritë me efikasitetin e duhur. Në këtë drejtim, duke u krahasuar edhe me shërbime të mbikëqyrjes në vende të tjera, nuk ka arritur të tregojë potencialin e funksionimit të tij.

Në këtë kuadër, Shërbimi për Çështjet e Brendshme dhe Ankesat, në Ministrinë e Brendshme, duke funksionuar si një mekanizëm qendror për parandalimin dhe goditjen e veprimtarisë së kundërligjshme në radhët e strukturave të sigurisë publike në Ministrinë e Brendshme, dhe institucioneve në varësi të saj, ka dhënë një ndikim modest në transformimin e qëndrimeve kundrejt përgjegjësive, të këtyre strukturave.

Megjithatë nëse krahasojmë rezultatet e arritura nga shërbimi gjatë vitit 2019 dhe 2020 shërbimi ka dyfishuar treguesit në të gjitha aspektit, si në veprimtarinë hetimore ashtu edhe ne veprimtarinë inspektuese dhe trajtimit të ankesave.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Qëllimi i ndërmarrjes së iniciativës ligjore ka të bëjë me përcaktimin saktë dhe sa më të plotë të misionit, funksionimit, rregullimit të statusit juridik të Agjencisë për Çështjet e Brendshme dhe Ankesat ne Ministrinë e Brendshme. Në këtë mënyrë do të zgjerohet fusha e misionit të Agjencisë nëpërmjet garantimit të zbatimit të ligjit por edhe garantohet më së miri mbrojtja nga veprimtaritë e mundshme kriminale dhe të kundërligjshme të kryer nga çdo punonjës i strukturave, pavarësisht nga funksioni dhe grada.

Gjithashtu, synohet zgjerimi dukshëm i objektit të veprimtarisë së Agjencisë, duke përfshirë vlerësimin kalimtar dhe periodik të punonjësve të strukturave ligj zbatuese te Ministrisë së brendshme; hartimin e profilit te integritetit për punonjësit e strukturave; verifikimi për pajisjen me certifikatë të sigurimit të personelit të punonjësve të strukturave ligj zbatuese te Ministrisë së brendshme si dhe institucioneve të tjera publike e enteve private; shtimin e veprimtarisë inspektuese me qëllim vënien para përgjegjësisë ligjore të punonjësve që kryejnë akte korruptive, abuzojnë me detyrën si dhe kryejnë veprime të kundërligjshme gjatë ushtrimit të detyrës; ruajtjen e integritetit të punonjësve, si dhe veprimtarinë analitike - studimore- kërkimore-shkencore me qëllim dhënien e rekomandimeve dhe sugjerimeve për përmirësim në aspekte të organizimit dhe funksionimit të strukturave dhe pritshmërisë të publikut në kuadër të rendit dhe sigurisë publike.

Vëmendje e posaçme do t’i kushtohet trajtimit të ankesave dhe informacioneve të kërkuara nga ana e publikut, të perceptuara si shkelje e ligjit, apo sjelljes gjatë ushtrimit të detyrës apo vepër penale të kryer nga punonjësit e strukturave.

Kështu, Agjencia, **pikë së pari** do të garantojë realizimin e kushteve teknike dhe administrative, për depozitimin e ankesave dhe informacioneve të publikut dhe subjekteve të tjera duke implementuar sistemin elektronik të administrimit dhe trajtimit të ankesave si dhe menaxhimin te çështjes, dhe **së dyti**, do të tentohet që të rritet numri i trajtimit të ankesave me iniciativë, kur ata publikohen në media dhe në forma të tjera publikimi.

Përmes përzgjedhjes së opsionit 2, synohet të përcaktohen më mirë fushat e veprimtarisë informative, gjurmuese dhe asaj hetimore, duke i dhënë atributet e policisë gjyqësore, stafit të Agjencisë. Kështu, synohet të bëhet ndarja strukturore e Agjencisë duke përcaktuar ngritjen e strukturave qendrore dhe atyre vendore. Kjo do të bëjë të mundur rritjen e efektivitetit të punës së Agjencisë e kryesisht në trajtimin e ankesave të qytetarëve, si dhe në drejtim të marrjes, grumbullimit, përpunimit dhe analizimit të informacionit, me qëllim parandalimin e veprimtarisë së kundërligjshme të kryera nga strukturat objekt i punës së Agjencisë.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 – *status quo-ja*;**

Qëndrimi në gjendjen aktuale, duke mos ndërhyrë me nisma legjislative nuk përmbush objektivat e përcaktuara më sipër dhe nuk reflekton ndryshimet që po pëson legjislacioni në vendin tonë në kuadër edhe të reformës në sistemin e drejtësisë. Problematikat e evidentuara në përditshmërinë e punës së institucioneve të ngarkuara me ligj për zbatimin efektiv të ligjit nuk mund të zgjidhen nëpërmjet rrugëve apo mjeteve të tjera jo legjislative.

Jemi në kushtet ku problematikat nuk mund të zgjidhen si rezultat i një rregullimi ose ligji që hyn në fuqi gjatë fazës së planifikuar të zbatimit të ligjit të ri. Natyra e problematikave të evidentuara është e tillë që nuk mund të adresohen si dhe të kenë zgjidhje efektive, nëse nuk ndërmerret iniciativa ligjvënëse, pasi është e domosdoshme ndërhyrja urgjente për t’ju përshtatur kërkesave të kohës, parimeve të përgjithshme si dhe nëse nuk realizohet harmonizimi me ndryshimet e reja ligjore në fushën e drejtësisë, konkretisht në sistemin e burgjeve.

**Opsioni 1 (rregullator):** – Miratimi i një projektligji të ri, që konsiston në hartimin e disa ndryshimeve apo/dhe shtesave në ligjin aktual nr. 70/2014 *“Për Shërbimin e Çështjeve të Brendshme dhe Ankesat”*, të cilat nuk lidhen me ndryshime thelbësore dhe përmbajtësore të ligjit.

**Opsioni 2 (rregullator):** – Rregullimi me ligj të ri i veprimtarisë së këtij institucioni për t’i ofruar një status institucional solid, duke shfuqizuar ligjin nr. 70/2014 *“Për Shërbimin e Çështjeve të Brendshme dhe Ankesat”.* dhe të gjitha aktet nënligjore të dala në zbatim të tij, të cilat do të jenë në kundërshtim me nismën e re legjislative që do të hartohet dhe miratohet nga Kuvendi.

**Pas analizimit të të gjithë elementëve si më sipër, sqarojmë se mbetet opsioni i preferuar miratimi i një ligji të ri pasi kërkohen ndryshime thelbësore në krahasim me ligjin ekzistues si bazë ligjore për përmirësimin e statusit të Agjencisë dhe pozitës së aktorëve të tjerë në të gjitha fushat në forcimin e luftës kundër korrupsionit, krimit të organizuar dhe informalitetit në strukturat ligj zbatuese të Ministrisë së Brendshme.**

Ky projektligj propozohet të hartohet dhe të miratohet si nevojë e rregullimit të masave dhe aktiviteteve që ndërmerren nga ana e strukturave ligj zbatuese si Policia e Shtetit, Garda e Republikës dhe Akademia e Sigurisë. Kështu, do të garantohet mbikëqyrja dhe rritja e efektivitetit me qëllim luftimin e korrupsionit.

Vizioni strategjik i projektligjit që do të hartohet do të jetë garantimi i zbatimit të ligjit nga ana e strukturave përgjegjëse për sigurinë publike, mbrojtja e interesave të ligjshëm të shtetit, nga veprimet dhe mosveprimet e kundërligjshme të punonjësve të strukturave, pavarësisht nga funksioni apo grada, në mënyrë të shpejtë, efektive dhe praktike duke respektuar dhe programin e transparencës për aq sa mund të jetë e mundur.

Në kuadër të riformimit dhe riorganizimit të Agjencisë janë vlerësuar dhe marrë në konsideratë një sëre vende të rajonit për mënyrën e funksionimit të institucioneve homologe.

Ndërsa në vendin tonë është marrë për bazë praktika më e mirë e vendeve Evropiane dhe SHBA -së i cili aktualisht është i implementuar në tërësi dhe ka dhënë rezultate të suksesshme në gjatë aplikimit të tij, gjithashtu duke u mbështetur dhe në politikat e përgjithshme si:

* Reformimi i institucioneve ligj zbatuese me qëllim rritjen në mënyrë efektive të veprimtarisë së tyre ndaj fenomeneve korruptive të strukturave të Ministrisë së Brendshme;
* Ofrimi i të gjithë mbështetjes së nevojshme për realizimin e procesit të vlerësimit kalimtar dhe periodik të punonjësve të Policisë së Shtetit dhe Gardës së Republikës (vetting-ut)

# Vlerësimi i opsioneve/analizimi i ndikimeve

* *Identifikoni se kush preket.*

**Subjektet të cilat preken nga hartimi dhe miratimi i projektligjit “Për AGJENCINË E MBIKËQYRJES POLICORE”, listohen si më poshtë:**

* personeli administrativ dhe operacional i Agjencisë;
* opinioni publik/qytetarët;
* Policia e Shtetit, Garda e Republikës dhe Akademia e Sigurisë.
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*

Nëpërmjet këtij projektligji kërkohet një reformim i Agjencisë, duke zgjeruar fushën e veprimtarisë së saj si dhe duke e bërë Agjencinë një strukturë efikase në luftën kundër fenomeneve korruptive dhe veprimeve abuzive e arbitrare të punonjësve të strukturave ligj zbatuese të Ministrisë së Brendshme.

Fryma e riorganizimit të Agjencisë synon përqasjen e një impakti më të madh **tek të qytetari,** pasi ankesat do të trajtohen në mënyrë të drejtë, me objektivitet dhe brenda një afati ligjor të mirë përcaktuar, duke respektuar të drejtën e tyre të informimit si dhe adresimin e problematikave të hasura. *(ndikim social i drejtpërdrejtë).*

Përpos kësaj, këtyre subjekteve do t’i garantohet trajtimi i duhur dhe respektimi i të drejtave dhe lirive që kanë, përmes rritjes së mbikëqyrjes së strukturave ligj zbatuese si dhe konsolidimit të praktikës së Agjencisë.

Këtë të drejtë do ta kenë edhe **qytetarët**, duke e shndërruar apo përdorur Agjencinë si një mjet efikas transparence. Kësisoj, do të arrihet rritja dhe forcimi i besimit të publikut te përgjegjshmëria dhe ligjshmëria e veprimtarisë së strukturave përgjegjëse për sigurinë publike si dhe tek veprimtaria mbikëqyrëse ndaj tyre. (*impakt social i drejtpërdrejtë për ata të cilët adresojnë problematika në formën e ankesave dhe impakt social jo të drejtpërdrejtë nga ana e publikut të gjerë* ).

**Për të gjithë punonjësit** që do të kryejnë veprimtari hetimore, informative si dhe mbikëqyrëse do të përcaktohen qartë të drejtat dhe detyrat e tyre që nga detyrimi i tyre i drejtpërdrejtë për respektimin e ligjit dhe formimit profesional, e drejta e trajtimit financiar, ushqimit; procedurat për emërimin, transferimin, procedimi disiplinor që ndiqet ndaj tyre si dhe përfundimi i marrëdhënieve të punës, duke bërë të mundur rregullimin hollësisht të trajtimit, funksioneve dhe detyrave të punonjësve të Agjencisë.

Gjithashtu, synohet që ndërhyrja e qeverisë të ndikojë në mënyrë të drejtpërdrejtë edhe te personeli i Agjencisë. Përmes kësaj iniciative, synohet të përcaktohet mënyra e trajtimit të punonjësve.

Projektligji parashikon të ketë ndarjen e personelit në dy kategori:

*a) Punonjës të cilët gëzojnë atributet e policisë gjyqësore, marrëdhëniet juridike të të cilëve rregullohen sipas këtij ligji dhe Kodit të Punës.*

*b) punonjës të shërbimeve mbështetëse, marrëdhëniet juridike të të cilëve rregullohen sipas legjislacionit për nëpunësin Civil dhe Kodit të Punës.*.

Punonjësit të cilët gëzojnë atributet e Policisë Gjyqësore do të jetë përgjegjës për ushtrimin e detyrave funksionale në fushën e veprimtarisë informative-gjurmuese, analizën e informacionit kriminal dhe aplikimit të teknikave dhe metodave speciale të hetimit si dhe veprimtari inspektuese të cilat do të ushtrojnë atributet e policisë gjyqësore.

Nëpunësit civil, **përfiton** nga normat e statusit të Agjencisë civil.

Pavarësisht se me përjashtim të nëpunësve civilë, pothuajse i gjithë stafi tjetër i Agjencisë ushtron atributet e policisë gjyqësore, aktualisht vetëm personeli me gradë **përfiton** nga statusi për sigurimin shoqëror suplementar të ushtarakëve të forcave të armatosura, të punonjësve të policisë së shtetit, të gardës së republikës, të Agjencisë informativ të shtetit, të policisë së burgjeve, të policisë së mbrojtjes nga zjarri dhe të shpëtimit e të punonjësve të Agjencisë të kontrollit të brendshëm në Republikën e Shqipërisë. Në projekt ligj parashikohet që i gjithë stafi i Agjencisë të përfitojë trajtim suplementar pasi të gjithë subjektet e Agjencisë e përfitojnë një gjë të tillë. **Kjo do të kërkojë edhe ndërhyrje në ligjin 10142 ku të përcaktohet qartë që punonjësit e Agjencisë përfitojnë nga ky ligj. Theksojmë se përfitimi suplementar nuk ka asnjë kosto financiare shtese pasi kontributi suplementar ne masën 5% të pagës, derdhet nga secili punonjës dhe jo nga buxheti i shtetit.**

Ngritja e performancës së strukturës inspektuese dhe përcaktimi i rolit proaktiv të saj, si dhe pajisja me instrumente ligjorë do të realizonte matjen reale të performancës së strukturave të Ministrisë së Brendshme (impakt social i drejtpërdrejtë).

Konkretisht dhe në mënyrë më të hollësishme parashtrojmë si më poshtë vijon:

Shërbimi për Çështjet e Brendshme dhe Ankesat aktualisht është e organizuar në katër drejtori në nivel qendror dhe 7 drejtori rajonale në nivel vendor. Numri total i punonjësve në qendër (Tiranë) është prej 96 vetë të cilët efektet financiare mbulohen nga buxheti i Drejtorisë.

Pranë drejtorive rajonale, shërbimi ka të atashuar **61 punonjës** të cilëve efektet financiare u mbulohen nga Shërbimi për Çështjet e Brendshme dhe Ankesat.

**Kosto financiare aktuale pa efekte financiare**

|  |  |
| --- | --- |
| PUNONJESIT |  |
| Punonjës në qendër 96 | 97.600.000 lekë |
| Punonjës pranë drejtorive rajonale 61 | 69.351.000 lekë |
| Kosto aktuale pa efekt financiar për 157 punonjës aktual | 204,886,000.00  |

Ky projektligj që do të hartohet ka si qëllim të zgjerojë kompetencat e veprimtarisë mbikëqyrëse të Agjencisë, si një mjet mjaft i dobishëm në përqasjen proaktive të hetimit të korrupsionit dhe shkeljeve të tjera të ligjit nga ana e punonjësve në këto struktura. Do të jenë të mirë përcaktuara instrumentet ligjore të mbikëqyrjes që do të bëjnë të mundur jo vetëm hetimin administrativ, por edhe detyrimin ligjor për strukturat objekt i mbikëqyrjes, për të përmbushur zgjidhjen e rekomandimeve të dhëna, në të gjitha rastet ku drejtuesit e strukturave pranojnë rekomandimet e Agjencisë dhe i përgjigjen me shkrim, duke përshkruar veprimet që do të ndërmerren për të shënuar progres për problemet e evidentuara.

Projektligji që synohet të miratohet nuk sjell ndikim të identifikuar si domethënës, në ndërmarrjet e vogla dhe të mesme, te subjektet e biznesit apo te konkurrenca.

* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Më sipër, janë përllogaritur kostot dhe efektet financiare në buxhetit e shtetit, si rrjedhojë e ndërmarrjes së kësaj nisme ligjvënëse.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*

**Opsioni 2 (rregullator):** – Rregullimi me ligj të ri i veprimtarisë së këtij institucioni për t’i ofruar një status institucional solid, duke shfuqizuar ligjin nr. Nr. 70/2014 *“Për Shërbimin për Çështjet e Brendshme dhe Ankesat”* dhe të gjitha aktet nënligjore të dala në zbatim të tij, të cilat do të jenë në kundërshtim me nismën e re legjislative që do të hartohet dhe miratohet nga Kuvendi.

* *Shpjegoni arsyetimin tuaj.*

Përpos sa më sipër analizuar dhe shtjelluam, vetëm nëpërmjet përzgjedhjes së këtij opsioni do

të mund të përmbushen objektivat si më poshtë vijon:

* Parandalimi, zbulimi, dokumentimi dhe hetimi paraprak e veprimtarisë kriminale e korruptive, lufta kundër korrupsionit, e informalitetit në strukturat e sigurisë publike dhe jo vetëm në Ministrinë e Brendshme;
* Vlerësimit kalimtar dhe periodik të strukturave me transparencë, objektivitet e profesionalizëm;
* Rritjen e performancës së strukturave ligj zbatuese në Ministrinë e Brendshme;
* Harmonizimi me parashikimet e ndryshimet legjislative në fushën e drejtësisë penale;
* Përmirësimi strukturor dhe organizativ i Agjencisë, duke përcaktuar qartë funksionimin, kategorizimin e personelit dhe statusin juridik të Agjencisë së Mbikëqyrjes Policore në Ministrinë e Brendshme.
* Krijimin e një sistemi më efecient të menaxhimit, monitorimit, hetimit dhe trajtimit të ankesave duke forcuar besimin e publikut në strukturat ligj zbatuese, parandalimin e veprave penale dhe forcimin e luftës kundër korrupsionit;

Parimet mbi bazën të cilave do të kryen këto ndryshime do të jenë:

* analiza e informacionit të kundërligjshëm;
* transparenca, komunikimi dhe bashkëveprimi i drejtpërdrejtë me qytetarët;
* përqasja proaktive e veprimtarisë inspektuese dhe hetimore;
* vendosja e ankesave të qytetarëve në një nga prioritetet e veprimtarisë së Agjencisë;
* përgjegjshmëria dhe llogaridhënia e strukturave të sigurisë publike në varësi të Ministrisë së Brendshme;
* përafrimi me standardet e shërbimeve homologe të huaja, implementimi i parimeve të EPAC;

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

**Njësia përgjegjëse për zbatimin e projektligjit që synohet të hartohet dhe të miratohet është Agjencia e Mbikëqyrjes Policore në Ministrinë e Brendshme.**

Ndërkohë, institucioni kompetent për kontrollin dhe zbatimin e kësaj nisme, do të jetë **Ministria e Brendshme,** e cila do të ngarkohet me detyrën e nxjerrjes së akteve nënligjore të caktuara në zbatim dhe për llogari të këtij projektligji si dhe përcaktimit të objektivave vjetorë strategjikë të veprimtarisë së Agjencisë, në përputhje me politikat shtetërore.

Ministri i Brendshëm, në ushtrimin e kompetencave të tij, do të marrë masa dhe nxjerrë akte nënligjore për:

*a) çështje të përditshme të organizimit, funksionimit dhe veprimtarisë informative të AISP-së;*

*b) mbrojtjen e burimeve të të dhënave dhe metodave nga ekspozimi i paautorizuar;*

*c) çështje të klasifikimit dhe deklasifikimit të të dhënave, që përbëjnë sekret shtetëror në sistemin e informacioneve të Agjencisë;*

*ç) çështje të grumbullimit, përpunimit dhe administrimit të informacionit, për të cilin vihen në dijeni drejtuesit dhe punonjësit e sistemit të Agjencisë;*

Nuk shfaqen pengesa në zbatimin e opsionit të zgjedhur, duke qenë se ekziston vullneti politik dhe bashkëpunimi ndërmjet institucioneve përgjegjëse për sigurinë publike dhe Ministrisë së Brendshme shfaqet maksimal dhe i ndërsjellë.

**Por, duhet të marrim në konsideratë riskun e shfaqjes së pengesave që lidhen me**:

* kohën që mund të marrë realizimi dhe aplikimi i opsionit 2 (rregullator);
* miratimin e ndryshimeve ne ligjin 10142 si dhe VKM për zbatimin e ligjit 10142
* ndryshimin e ligjit për Policinë e Shtetit si dhe Rregulloren e Policisë se Shtetit ne lidhje me hetimin disiplinor te shkeljeve te renda.
* rekrutimin e të gjithë personelit të mjaftueshëm për ushtrimin e veprimtarisë së përcaktuar me ligj, i cili gëzon të gjithë kapacitetin, arsimimin dhe trajnimin e duhur për kryerjen e detyrave;
* trajtimin financiar të punonjësve, sipas ligjit;
* pajtueshmërinë e dispozitave ligjore që do të hartohen dhe miratohen për Agjencinë me kuadrin ligjor në fuqi, për të shmangur mospërputhshmërinë ligjore dhe/ose kushtetuese.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

**Përcaktimi i metodologjisë së vlerësimit të kostove dhe përfitimeve.**

**Analiza me shumë kritere:**

Opsionet që merren në konsideratë janë:

**Opsioni 0 –*status quo-ja*** – Qëndrimi në gjendjen aktuale, duke mos ndërhyrë me nisma legjislative.

**Opsioni 1 (rregullator):** – Ndryshimi i ligjit nr. 70/2014 “Për Shërbimin e Çështjeve të Brendshme dhe Ankesat” në Ministrinë e Brendshme*.*

**Opsioni 2 (rregullator):** – Rregullimi i fushës me ligj të ri, duke shfuqizuar ligjin nr. 70/2014 “Për Shërbimin e Çështjeve të Brendshme dhe Ankesat” në Ministrinë e Brendshme*,* aktualisht në fuqi.

**Identifikimi i kritereve që tregojnë arritjen e objektivit kryesor të përcaktimit të misionit, funksionimit, rregullimit të statusit juridik të Agjencisë së Mbikëqyrjes Policore:**

* Transformimi i Agjencisë drejt një modeli më demokratik dhe në përputhje më standardet më të mira të agjencive homologe të vendeve të BE-së;
* Implementimi i një sistemi elektronik të administrimit dhe trajtimit të kërkesave/ankesave të qytetarëve, duke e përdorur si një mjet transparence, duke garantuar të drejtën e informimit;
* Parandalimi dhe goditja e veprimtarisë së kundërligjshme dhe korrupsionit në radhët e strukturave ligj zbatuese dhe jo vetëm, në Ministrinë e Brendshme;
* Ndikimi pozitiv në mendimin dhe qëndrimin e opinionit publik për ushtrimin e veprimtarisë në përputhje me parimin e ligjshmërisë nga strukturat përgjegjëse për ekzekutimin e vendimeve penale, urdhërimeve të tjera ligjore si dhe mbikëqyrjen efektive të ekzekutimit të tyre.

***I nderuar Z. Sekretar i Përgjithshëm!***

Shërbimi për Çështjet e Brendshme dhe Ankesat, në Ministrinë e Brendshme deri më tani ushtron detyrat dhe funksionet në fushën e parandalimit, zbulimit, dokumentimit dhe hetimit paraprak të veprimtarisë kriminale, të kryer nga punonjës të strukturave të Ministrisë së Brendshme (Policia e Shtetit, Garda e Republikës dhe PMNZZH), në bazë e për zbatim të ligjit në fuqi nr. 70/2014 “Për Shërbimin e Çështjeve të Brendshme dhe Ankesat”*.*

Ligji ekzistues nr. 70/2014 *“Për Shërbimin e Çështjeve të Brendshme dhe Ankesat”* dhe aktet nënligjore të dala në bazë e për zbatim të tij kanë boshllëqe të konsiderueshme ligjore në drejtim të përcaktimit qartë të parashikimeve ligjore lidhur me organizimin, kryerjen e detyrave si dhe veprimtarinë e Shërbimit për Çështjet e Brendshme dhe Ankesat në Ministrinë e Brendshme, të cilat lënë shkak për keqinterpretim të ligjit dhe moszbatimin siç duhet të tij.

Hartimi i këtij projektligji, mbështetet në problematikat e renditura më sipër në mënyrë të përmbledhur, si dhe synimit për përmbushjen e objektivave afatgjatë të përcaktuara në Programin e Qeverisë Shqiptare 2017-2021 e konkretisht në Vendimin e Këshillit të Ministrave Nr. 764, datë 27.12.2018 *“Për miratimin e programit të përgjithshëm analitik të projekt akteve, që do të paraqitën për shqyrtim në Këshillin e Ministrave gjatë vitit 2019”*, në të cilin parashikohet ndërhyrja në ligjin aktual të shërbimit.

Gjithashtu, si pjesë e Reformës Legjislative të ndërmarrë nga ana jonë ka qenë edhe hartimi i një draft Ligji të ri për Shërbimin për Çështjet e Brendshme dhe Ankesat, i përfshirë edhe në programin vjetor të Ministrisë së Brendshme dhe i parashikuar për miratim brenda katër mujorit të parë të vitit 2020.

Ndërhyrja është e domosdoshme, pasi duke marrë në konsideratë situatën ligjore dhe situatën ekzistuese *de facto,* duhet të rritet profesionalizmi dhe integriteti i të gjithë stafit të sistemit të Shërbimit për Çështjet e Brendshme dhe Ankesat, në Ministrinë e Brendshme.

Nëpërmjet kësaj iniciative ligjore, janë adresuar çështje, të përcaktuara më poshtë, të cilat bëjnë të mundur realizimin konkret të objektivave të mësipërm, me qëllim rritjen e efektivitetit të Shërbimit për Çështjet e Brendshme dhe Ankesat.

Për hartimin e projektligjit, u ngrit grupi i punës dhe në bashkëpunim me ekspertë të Programit ICITAP.

Ky projektligj ka për qëllim krijimin e një agjencie profesionale, transparente dhe të paanshme për mbikëqyrjen e veprimtarisë së strukturave të Ministrisë së Brendshme dhe synon, që t’i japë mundësi:

* reformimit të Shërbimit, si një agjenci inteligjente për të luftuar korrupsionin si dhe për të parandaluar veprimtarinë e kundërligjshme në radhët e subjekteve të agjencisë, duke e përafruar atë me agjencitë e tjera homologe të BE-së.
* transformimit të Shërbimit drejt një modeli më demokratik sipas standardeve të EPAC-ut, si në aspektin e misionit, ashtu edhe në drejtim të përcaktimit të detyrave funksionale, përgjegjësive, strukturës dhe personelit;
* forcimit të funksionit të Shërbimit, në zbatim të parimeve të respektimit të lirive dhe të drejtave të njeriut;
* rritjes së kapaciteteve të shërbimit për një qasje proaktive ndaj fenomeneve korruptive të subjekteve të shërbimit;
* parandalimit, zbulimit, dokumentimit dhe hetimit paraprak të veprimtarisë kriminale e korruptive, në subjektet e shërbimit;
* përmirësimit të infrastrukturës teknologjike të shërbimit për t’iu përgjigjur dinamikës dhe kërkesave në rritje.
* Realizimit të përgjegjësive të Shërbimit, për vlerësimin kalimtar e periodik të punonjësve si përgjegjësi shtesë e Shërbimit, të ardhura si rezultat i reformës në sistemin e drejtësisë si dhe ligjit 12/2018.
* Gjithashtu, propozimet e këtij projekt akti synojnë të zgjerojnë dukshëm objektin e veprimtarisë së Agjencisë së Kontrollit të Brendshëm, duke përfshirë:
	+ *vlerësimin kalimtar dhe periodik të punonjësve të strukturave, si detyrime të lindura me ndryshimet e fundit legjislative e konkretisht ligji 12/2018 9 i ndryshuar) “Për vlerësimin kalimtar dhe periodik të punonjësve të Policisë së Shtetit, gardës së Republikës dhe Shërbimit për Çështjet e Brendshme dhe Ankesat”.*
	+ *Procesin e aplikimit dhe verifikimit për pajisjen me Certifikate të Sigurimit të Personelit për subjektet e Agjencisë.*
	+ *Ekzaminimin poligrafik*

Projekt ligji është i ndare në 13 kapituj (kre) dhe 107 nene.

Ndër risitë kryesore qe sjell ky projektligj mund të përmendim si vijon:

1. Ndryshimi i emërtimit nga Shërbim në Agjenci,

Në ligjin aktual, emërtimi i strukturës quhet Shërbimi për Çështjet e Brendshme dhe Ankesat. Nga diskutimet dhe kryqëzimet e mendimeve në grupin e punës, bazuar në standardet e EPAC- ut si dhe sugjerimet e ekspertëve të Programit ICITAP, u arrit në konkluzionin se misioni i kësaj strukture nuk ka të bëjë me shërbimin që kjo strukturë ofron, por me veprimtarinë e saj mbikëqyrëse ndaj strukturave ligj zbatuese në Ministrinë e Brendshme. Ky ndryshim emri u argumentua edhe me faktin qe ky shërbim qe në titull të jepte dhe përcillte idenë jo të një strukture represive, por civile.

1. Emërimi dhe lirimi i Drejtorit të Përgjithshëm të Shërbimit.

Në ligjin ekzistues ky autoritet emërohet dhe lirohet nga Ministri i Brendshëm. Me ndryshimin qe propozohet, synohet qe titullari i Agjencisë të emërohet dhe lirohet nga Këshilli Ministrave, **duke e unifikuar atë me titullarët e institucioneve qe aktualisht mbikëqyr Shërbimi**. Kjo do të rriste pavarësinë e institucionit dhe do ta vendoste shërbimin në nivel të njëjtë me institucionet që mbikëqyr si dhe agjencitë e tjera homologe të vendeve partnere.

4. Kalimi i Shërbimit në strukturë civile.

Sipas standardeve të EPAC-ut dhe rekomandimeve të ekspertëve të Programit ICITAP Shërbimi duhet të "zhvishet" nga gradat dhe të jetë strukture civile. Kjo do ta bënte atë me të paanshëm, transparent e objektiv në perceptimin e publikut dhe jo vetëm.

Në gjykojmë dhe mendojmë duke argumentuar, qe kalimi i personelit të gjithë civilë, duke ruajtur kapacitet njerëzore aktuale dhe ato qe do rekrutohen në të ardhmen, e bën shërbimin me të hapur me transparent dhe me civil, në mendësi dhe veprimtari. Gjithashtu, unifikon të gjithë punonjësit në të drejta dhe detyrime, gjë e cila aktualisht nuk gjen rregullim ligjor, pasi përfitimet suplementare i gëzojnë vetëm punonjësit me grade, ndërsa punonjësit pa grade, jo vetëm qe nuk gjejnë garancinë e nevojshme të parimit të sigurisë juridike, por janë të përjashtuar edhe nga të drejtat që përfitojnë subjektet sipas ligjit 10142.

Në këtë projekt ligj është parashikuar se të gjithë punonjësit me përjashtim të punonjësve të Shërbimeve Mbështetëse gëzojnë atributet e Policisë Gjyqësore e për pajoje gëzojnë të drejtat të njëjta me punonjësit e subjekteve qe mbikëqyr Agjencia.

Në këtë kontekst në dispozitat kalimtare parashikohet qe brenda një afati 2 vjeçar të gjithë punonjësit me grada, të heqin dore nga grada duke ruajtur të njëjta përfitime.

***Zbatimi i dispozitës kalimtare, përveç parashikimeve në këtë projekt ligj, do të kërkonte domosdoshmërisht:***

1. ***miratimin e ndryshimeve në ligjin nr. 10142, datë 15.5.2009,*** *"Për sigurimin shoqëror suplementar të ushtarakeve të Forcave të Armatosura, të punonjësve të Policisë se Shtetit, të Gardës se Republikës, të Shërbimit Informativ të Shtetit, të Agjencisë se Inteligjencës dhe Sigurisë se Mbrojtjes, të Policisë se Burgjeve, të Policisë se Mbrojtjes nga Zjarri dhe të Shpëtimit e të punonjësve të Shërbimit të Kontrollit të Brendshëm në Republikën e Shqipërisë", të ndryshuar*,
2. Miratimin e Projekt VKM-së ***“****Për një ndryshim në VKM nr. 793, datë 24.09.2010, “Për zbatimin e ligjit nr. 10142, datë 15.5.2009 "Për sigurimin shoqëror suplementar të ushtarakëve të forcave të armatosura, të punonjësve të policisë së shtetit, të gardës së republikës, të shërbimit informativ të shtetit, të policisë së burgjeve, të policisë së mbrojtjes nga zjarri dhe të shpëtimit e të punonjësve të Shërbimit të Kontrollit të Brendshëm”, i ndryshuar,*

Sa i përket efektit financiar me kalimin e Shërbimit tërësisht civil qe rregullojnë marrëdhëniet e punës me ligjin organik, nuk prodhon asnjë efekt financiar shtesë. Ky kalim apo unifikim duhet të kalojë nëpërmjet një periudhë tranzitore, prej 2 vjetësh, për të garantuar vijueshmëri të ushtrimit të veprimtarisë me një dispozitë kalimtare të përcaktuar në ligj.

Kalimi i Shërbimit tërësisht në strukturë civile do të reflektonte në:

1. **Unifikimin e të drejtave të punonjësve me punonjësit e subjekteve të që mbikëqyr**

Aktualisht shërbimi gëzon status të veçantë të barasvlershëm me punonjësit e strukturave qe ajo mbikëqyr dhe jo vetëm, siç janë Policia e Shtetit, Garda e Republikës, Forcat e Armatosura, AISM, Policia e Burgjeve, SHKB e Burgjeve, SHISH dhe PMNZZH.

Ky status nënkupton trajtim të punonjësve pas ndërprerjes se karrierës dhe është i normuar në ligjin 10142. Megjithatë këtë status e gëzojnë vetëm 50% e punonjësve, pavarësisht se edhe pjesa tjetër e shërbimit kryen të njëjtën punë dhe gëzon e ushtron atributet e Policisë Gjyqësore.

Krahas statusit, aktualisht Shërbimi nuk gëzon të drejta të tjera qe gëzojnë subjektet qe Shërbimi mbikëqyr dhe për këtë shkak ato janë të pasqyruara në këtë projektligj, me qëllim unifikimin e të drejtave dhe detyrimeve me subjektet qe mbikëqyr shërbimi,

Nëpërmjet këtij projekt ligji synohet qe statusi i punonjësit të shërbimit duhet të unifikohet dhe sinkronizohet me punonjësit e agjencive të tjera ligj zbatuese si: Policia e Shtetit, AISM, SHKBB etj.

Ndryshimi dhe reformimi i shërbimit ka ardhur në natyrshmëri, për tu unifikuar me organizatat simotra në fushën e mbikëqyrjes se jashtme civile.

Hartim i këtij projekt ligji, duhet domosdoshmërisht të përmbushë të gjitha standardet e EPAC- ut, si një rekomandim i vazhdueshëm i programeve qe asistojnë për reformimin e SHÇBA - së. Organizimi aktual, është hibrid, duke përcaktuar 4 kategori personeli: personeli me grade, personeli pa grade, personeli administrativ dhe nëpunësi civil.

Procedurat e rekrutimit të personelit parashikohen në ligjin organik dhe në kodin e punës. Standardet e EPAC-ut, kërkojnë detyrimisht qe personeli qe duhet të punësohet në këto lloj organizatash mbikëqyrje duhet të je të civil, të vije nga jeta civile, për të shmangur kështu konfliktin e interesit dhe për të garantuar një mbikëqyrje qytetare efiçente, në funksion të përmbushjes se pritshmërisë të publikut.

Duke qenë një organizatë, e cila kryesisht merret me veprimtari informative gjurmuese, kapacitetet njerëzore qe e njohin dhe mund të përmbushin këtë veprimtari janë marre nga Policia e Shtetit. Në këtë kuadër është hasur vështirësi serioze për burime njerëzore në këtë fushe, por qe nëpërmjet trajnimit në detyre dhe të vazhdueshëm mund dhe duhet të arrihet në nivelin e përmbushjes se përgjegjësive.

Për të mundur të ruajmë këto kapacitete aktuale dhe ato qe mund të vijnë, duhet detyrimisht qe të gjitha benifitet apo përfitimet qe vijnë nga grada, sa i përket trajtimit financiar dinjitoz dhe të barasvlershëm, apo përfitimet suplementare të punonjësve, duhet të rregullohen me këtë draft ligj dhe në ligjin 10142, i cili rregullon të gj itha përfitimet suplementare të punonjësve të Policisë se Shtetit, Gardës se Republikës, Policisë se Burgjeve, AISM-s etj.

1. **Shmangien e konfliktit të interesit me subjektet që mbikëqyr Agjencia.**

Siç edhe përmendëm me lart, historikisht Shërbimi për shkak të natyrës se tij dhe në interes të veprimtarisë informative gjurmuese, ka rekrutuar punonjës me karriere në Policinë e Shtetit.

Për të shmangur konfliktin e interesit, është e domosdoshme qe Agjencia të këtë minimalisht të njëjtat përfitime e trajtime financiare me subjektet qe ajo mbikëqyr. Nëse sigurohet kjo sipas përcaktimeve në këtë projektligj, si dhe ndalimit në ligjin e Policisë se Shtetit të kësaj kategorie për tu rikthyer, rritët paanshmëria, objektiviteti dhe shmanget konflikti i interesit në veprimtarinë mbikëqyrëse të Agjencisë.

1. **Përmirësimin e procesit të rekrutimit dhe motivimi i punonjësve të rinj**

Procesi i pranimit, ka pësuar ndryshim në drejtim të përcaktimit dhe zgjerimit të kritereve të arsimimit, bazuar në nevojën e Agjencisë për kapacitete të burimeve njerëzore.

Në projekt ligj është përcaktuar si kusht i detyrueshëm trajnimi baze i çdo punonjësi të Agjencisë i cili rekrutohet në Agjenci. Ky trajnim do të behet pranë Akademisë së Sigurisë me kohëzgjatje minimalisht 3 muaj me synimin që në të ardhmen me përshtatjen e kurrikulave sipas nevojave të Agjencisë ky trajnim të arrije në 1 vit shkollor (9 muaj.)

Gjithashtu unifikimi i të drejtave dhe përfitimeve me subjektet qe mbikëqyr Agjencia do të motivoje çdo punonjës qe pranohet në Agjenci qe të investoje e të zhvillohet për të ardhmen e tij brenda kësaj strukture.

Kjo do të krijon të burime njerëzore të qëndrueshme, të mire trajnuara si dhe do të ulte ndjeshëm efektet financiare qe do të nevojiteshin për rekrutimin e punonjësve të rinj, trajnimin e zhvillimin e tyre.

**5. Përcaktimi i detyrimeve që tashmë rrjedhin nga akte të tjera ligjore e nënligjore.**

Në këtë projektligj janë përcaktuar edhe detyrime të cilat rrjedhin nga akte të tjera ligjore e nënligjore. Këto detyrime tashmë kryhen nga Shërbimi, por aktualisht nuk janë të normuara në ligjin themeltar të Shërbimit e konkretisht:

**a) procesi i vlerësimit kalimtar dhe periodik të punonjësve.**

Ky proces i cili kërkon burime njerëzore me aftësi dhe profesionalizëm si dhe infrastrukturë teknologjike. Ky proces ka lindur si detyrim për shkak të ligjit 12.2018 *"Për vlerësimin kalimtar dhe periodik të punonjësve të Policisë se Shtetit, Gardës se Republikës dhe SHÇBA- se*”. Për realizmin këtij procesi, duhet qe trupat vlerësuese për shkak të mekanizmit të njëjtë të vlerësimit me të njëjtën metodologji funksionimi si Komisioni i Jashtëm i Vlerësimit, duhet të unifikohen në trajtimin financiar.

**b) veprimtaria verifikuese për pajisjen me certifikata të Sigurimit të personelit si dhe institucioneve të tjera publike dhe enteve priva të.**

Ky detyrim ka lindur pas miratimit të ligjit ekzistues 70/2014, me VKM nr.188, dt.05.03.20 15, *"Për miratimin e rregullave të sigurimit të personelit”*, i cili i jep të drejtën shërbimit, të autoritetit verifikues, me qellim pajisjen me certifikatë sigurie të subjekteve qe për shkak të detyrës duhet të njihen me informacion të klasifikuar. Kjo përgjegjësi e re, është materializuar në projekt ligj. Sipas projekt ligjit Agjencia merr përgjegjësinë për subjektet e saj të të udhëheqë procesin që nga aplikimi deri në dhënien e Certifikatës së Sigurimit të Personelit nga DSIK-ja.

Kjo përgjegjësi e re është e domosdoshme për shkak së aktualisht subjektet e Agjencisë e kryesisht Policia e Shtetit dërgon pranë Shërbimit aplikimet e punonjësve të policisë që duhet të pajisen me CSP. Aktualisht Policia nuk ka një database për të kontrolluar e mbikëqyrur punonjësit që nuk janë të pajisur me CSP apo u mbaron afati e duhet të ri aplikojnë. Mos mbikëqyrja e këtij procesi bën që aplikimi të jete spontan dhe në dëshirën apo ndërgjegjen e gjithsecilit.

Kjo mënyrë e të funksionuarit të procesit krijon efekte të drejtpërdrejta në implikimin e punonjësve të policisë në veprimtari korruptive pasi duke mos u mbikëqyrur procesi, ata me “vetëdije” nuk aplikojnë apo aplikojnë me vonese ndërkohë që trajtojnë e njihen me informacion të klasifikuar pa u pajisur me CSP.

**c) Procesi i ekzaminimi poligrafik.**

Ekzaminimi poligrafik ka lindur si detyrim, pasi në ligjin Nr. 95/2016 *"Për organizimin dhe funksionimin e institucioneve për të luftuar korrupsionin dhe krimin e organizuar",* është parashikuar se një nga fazat e rekrutimi të personelit të BKH-se është edhe ekzaminimi poligrafik. Ka qenë një projekt i financuar nga ambasada e USA nëpërmjet Program it ICITAP. për trajnimin e personelit prej 5 ekspertësh, qe duhet të atashoheshin pranë SHÇBA-së.

Nëpërmjet përcaktimin në draft ligj të kësaj veprimtaria normohet dhe e legjitimohet kjo veprimtari e cila kryhet aktualisht. Ky është një proces mjaft i rëndësishëm në funksion të kontrollit të figurës do të aplikohet edhe në rekrutimin e punonjësve të Agjencisë dhe në të ardhmen edhe për rekrutimin e subjekteve qe mbikëqyr Agjencia me qellim garantimin e integritetit të tyre gjatë ushtrimit të detyrës.

Miratimi i këtij ligji si dhe ndryshimet në ligjin 10142 nuk kanë efekte financiare.

***I nderuar Z. Sekretar i Përgjithshëm!***

Sa më sipër dhe në zbatim të porosive të lëna nga ana Juaj në takimin e zhvilluar si dhe diskutimeve në grupin e punës në lidhje me rishikimin e draft ligjit të ri të SHÇBA-së, nga ana jonë janë bërë ndryshime dhe reflektime në projekt ligj si më poshtë:

1. Nenet 1 – 5 janë rivendosur në përputhje me teknikën legjislative në konsultim dhe me Drejtorinë Juridike; *(Nenet 1 – 5).*
2. Në nenin 6 **“METODAT E MBIKËQYRJES”** pika “a” dhe “b” janë shkrire në një të vetme me arsyetimin së veprimtaria informativo - gjurmuese është pjese e veprimtarisë procedurale penale.
3. Në nenin **“SUBJEKTET”** është hequr si subjekt Shërbimi i Mbrojtjes nga Zjarri dhe Shpëtimi pasi strukturat vendore kanë vartësi nga Bashkitë, ndërsa është vendosur si subjekt Akademia e Sigurisë e cila me VKM nr. 881, date 28.10.2020 ka dalë si strukturë në vartësi të Ministrit. *(Neni 5).*
4. Në kreun III **“ORGANIZIMI DHE AUTORITETET”** është hequr **“Zëvendësdrejtori i Përgjithshëm”** dhe në vend të tij është vendosur **“Drejtori i Departamentit”.** Kjo për arsyen së si strukture me një limit me të vogël së 200 punonjës funksioni i Zëvendësdrejtorit të Përgjithshëm nuk është pare si i nevojshëm. Funksionet dhe përgjegjësitë si dhe kriteret e emërimit dhe shkarkimit nga detyra që në projektligj i kishte Zëvendësdrejtori i Përgjithshëm, tashmë i kane kaluar Drejtorit të Departamentit sipas fushës së veprimtarisë. *(Nenet 23 – 26).*
5. **Kreu IV** **“VEPRIMTARIA INFORMATIVE”** Nenet 28 – 39 *(Veprimtaria informative; Bashkëpunimi me persona fizik; Mbledhja dhe analizimi i të dhënave; Kontrolli, kërkimi dhe marrja e të dhënave; Veprimtaria analitike dhe studimore; Kartoteka/arkivi; Masat e veçanta; Marrja e kampioneve analitike të alkoolit dhe lëndëve narkotike; Veprimtaria procedurale; Atributet e policisë gjyqësore; Dokumenti i identifikimit dhe Mbajtja e armës dhe mjeteve të përdorimit të forcës***”** është riparë. Ky kre është ndare në dy kre e konkretisht:
* **Kreu IV** *i cili është emërtuar* ***“VEPRIMTARIA PROCEDURALE PENALE”*** *në të cilin është përshkruar veprimtaria hetimore, veprimtaria informativo – gjurmuese (parandalimi) si dhe detyrat e Agjencisë si Shërbim i Policisë Gjyqësore.*
* **Kreu VI*****“TË DREJTAT DHE DETYRIMET E PUNONJËSIT TË AGJENCISË”****. Ky rishikim është bere me arsyetimin së disa të drejta dhe atribute nuk kane të bëjnë vetëm me strukturat hetimore por me gjithë veprimtarinë mbikëqyrëse të Agjencisë.*
1. **Kreu XI** “**DETYRIMET DHE KUFIZIMET”** është hequr dhe bashkuar ne kreunVI ***“TË DREJTAT DHE DETYRIMET E PUNONJËSIT TË AGJENCISË”.***
2. **Në kreun VI** **“TË DREJTAT DHE ATRIBUTET E POLICISË”** është përcaktuar si kompetencë e Agjencisë “**Hetimi disiplinor i subjekteve”.**

Në projekt ligj përcaktohet se Agjencia heton të gjitha shkeljet e rënda disiplinore për të gjithë subjektet që mbajnë funksione menaxheriale, pavarësisht nëse shkelja konstatohet nga Agjencia apo vetë subjektet. Hetimi disiplinor do të behet nga Komisioni Disiplinor i Agjencisë, ndërsa Apelimi i masës disiplinore do të behet pranë Komisionit të Apelimit që do të funksionoje në Ministrinë e Brendshme.

1. **Në nenin 45 “Sigurimi i personelit” është përcaktuar së** Agjencia është struktura përgjegjëse për kryerjen e procedurave të aplikimit dhe verifikimit për pajisjen me Certifikatë të Sigurimit të Personelit për subjektet e saj.
2. **Kreu IX “SISTEMI I GRADAVE”** është hequr nga draft ligji. Nisur nga fakti se punonjësit e Agjencisë do te jene civile pa grada, përveç heqjes se kreut IX, ne te gjithë ligjit janë bere ndryshime ne nenet ku flitej për grada, duke e sinkronizuar ligjin si një Agjenci tërësisht me punonjës civile.
3. Në projekt ligj janë bere edhe ndryshime jo thelbësore të cilat kane të bëjnë me tekniken legjislative apo korrektime të ndryshme.

Gjithsesi draft ligji ka nevoje për një rishikim tërësor në lidhje me referencat dhe kryesisht me dispozitën kalimtare.

*Bashkëlidhur gjendet draft ligji i AMP-se së bashku me relacionin dhe raportin e ndikimit të vlerësimit si dhe projektligji për ndryshimin e ligjit 10142 së bashku me relacionin përkatës.*

**Duke Ju falënderuar për vëmendjen.**